24/12/2020 | Administración LocalMunicipal
Narón
Intervención
Edicto: Aprobación definitiva ordenanza fiscal núm.27

EDICTO Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da modificación da ordenanza fiscal nº 27 reguladora da taxa pola utilización privativa ou aproveitamento especial do dominio público local, aprobada polo Concello- Pleno do Concello de Narón provisionalmente en data 29/10/2020. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Modificacións da ordenanza fiscal nº 27 reguladora da taxa pola utilización privativa ou aproveitamento especial do dominio público local, no articulado que se enumera a continuación que quedan redactados come segue: Artigo 4. Suxeitos pasivos.1. Son suxeitos pasivos da taxa, en concepto de contribuíntes, as persoas físicas e xurídicas así como as entidades ás que se refiren os artigos 35 e 36 da Lei xeral tributaria, que gocen, utilicen ou aproveiten especialmente o dominio público local en beneficio particular, conforme algún dos supostos previstos no cadro de tarifas da presente ordenanza.2. Terán a condición de substitutos do contribuínte na taxa establecida por utilización privativa ou aproveitamento especial por entradas de vehículos ou carruaxes a través das beirarrúas e pola súa construción, mantemento, modificación ou supresión, os propietarios das leiras e locais aos que dean acceso estas entradas de vehículos, quen poderá repercutir, no seu caso, as cotas sobre os respectivos beneficiarios.3. A obriga de pago esixirase tanto ao que figure como titular da autorización como a quen a realice de feito sen contar coa debida autorización. Artigo 5. Obriga de contribuír e Devengo da taxa.1. A obriga de contribuír nacerá no momento de comezar a prestación do servizo, que ten lugar dende que se formula a solicitude da utilización ou aproveitamento, ou desde o momento que se inicie o uso privativo ou aproveitamento especial, ou desde que se inicie a prestación do servizo ou a realización da actividade. Nos aproveitamentos permanentes o devengo da taxa producirase desde o primeiro día do período impositivo que comprenderá o ano natural, salvo nos supostos de inicio ou cese da utilización privativa ou aproveitamento especial no que o período impositivo axustarase prorrateando a cuota por semestres naturais. incluído o do comezo ou cese de exercicio da actividade.2. Cando por causas imputables ao Concello a actividade administrativa non se preste ou desenvolva, procederá a devolución do importe correspondente.3. A obriga de contribuír non se verá afectada ou modificada pola denegación no seu caso da autorización, concesión con modificacións da solicitude, renuncia ou desistimento do solicitante.4. A obriga de contribuír a taxa producirase aínda que a autorización da licenza veña imposta polas normas que regulan o silencio administrativo positivo.5. Cando o interesado desista ou renuncie, expresamente, á licenza ou autorización solicitada se ésta aínda non foi outorgada, procederá o pago do 20% da cota correspondente. Cando o desistimento ou a renuncia se produza cando a licenza ou autorización xa foi outorgada, ou se lle denegue, procederá o pago do 50% da taxa correspondente. En todo caso a tarifa mínima establecida para cada grupo de tarifas deberá ser pagada. Si o expediente de outorgamento de licenza ou autorización non se rematase, por causas imputables ao Concello, non procederá o abono da taxa.6. As alteracións que se produzan nas condicións da autorización por cambios na titularidade ou por cambios nos elementos cuantificadores da tasa, durante a vixencia daquela, únicamente terán efectividade no periodo impositivo seguinte a aquel en que tiveran lugar. Non obstante, elo non impedirá a liquidación inmediata da taxa que corresponda cando sexan descubertas ocupacións de feito non autorizadas e a aplicación das sancións que correspondan.7. As ocupacións de dominio público suxeitas a estas taxas que se efectúen sen a preceptiva autorización, ou excedéndose daquela, darán lugar á adopción das medidas de restauración do orde xurídico infrinxido e da realidade física alterada, e á imposición das sancións que prevean as normas que resulten de aplicación a tal suposto. No suposto de iniciarse o aproveitamento e ou ocupación sen a obtención da correspondente autorización, ou se a ocupación e ou aproveitamento se realizase por maior tempo, mais elementos ou superficie dos autorizados, a taxa devengarase cando se inicie a actividade municipal conducente a determinar se aquela se axusta ou non á normativa, e elo con independencia da iniciación do expediente administrativo que poida instruirse para autorizar a mesma ou decretar a súa retirada, se non fora autorizable a ocupación. En particular, os axentes da Policía Local procederán a formular a oportuna denuncia. A expresada denuncia dará lugar á incoación do correspondente expediente sancionador, pola infracción tipificada nas correspondentes ordenanzas reguladoras que resulten de aplicación en cada caso; e, simultáneamente, se utilizará para practicar a correspondente liquidación, ou ben, para practicar unha liquidación complementaria pola diferencia entre a cota liquidada e a que corresponda, segundo os feitos e datos que consten na denuncia. A efectos de ditas liquidacións, e para o suposto específico da tarifa terceira (OVP por mesas, cadeiras, elementos análogos con finalidade lucrativa) establécense as seguintes presuncións: A) Que o tempo de ocupación foi ininterrumpido durante 6 meses. B) Que a contía da liquidación determinarase atendendo ao número de elementos detectados fora do perímetro autorizado, ou aos colocados sen autorización (segundo conste na denuncia) integrándose en dita liquidación todos e cada un dos epígrafes da tarifa terceira que resulten de aplicación segundo o caso. Artigo 6. A cota tributaria. A cota tributaria da taxa será a que resulte segundo a tarifa contida nos cadros seguintes para cada tipo de utilización privativa ou aproveitamento especial. CADRO DE TARIFAS DISPOSICIÓN FINAL A presente ordenanza fiscal, entrará en vigor ao día seguinte da súa publicación no Boletín Oficial da Provincia, e comezará a aplicarse a partir do 1 de xaneiro do 2021, permanecendo en vigor ata a súa modificación ou derrogación expresa. Narón, 21 de decembro de 2020 A alcaldesa- presidenta Marián Ferreiro Díaz